Bestyrelsesmøde d.26-02-2019

Sted: Hos Flemming  
Tilstede: Flemming Sørensen, Peter Reitz, Jens Thomsen, Bjarne Rullhøj, Fini Kjærsgaard.  
Fraværende: Kim Broholm.

**Dagsorden.**

1. Referat
2. Post og siden sidst
3. Grønt Råd
4. Årsmøde Jægerråd  
   Status på årsmødet d. 15/1  
   Nu og i fremtiden
5. Kredsårsmødet d. 7. marts 2019  
   Struktur
6. Livsstilsmesse Boltinggård  
   8., 9. og 10. juni 2019
7. Næste møde
8. Eventuelt

Ad1. Godkendt

Ad2. Jægerrrådet i Odense har fået formand. Jørgen Andersen er indtrådt i stedet for Asbjørn Hellesøe.  
Kun 1-2% af medlemmerne deltager i jægerrrådenes årsmøder!  
Torben Jensen, Stige, er ny koordinator for strand- og havjagt. Hans Kristian Nielsen, Bogense, er ny reguleringskoordinator efter Jerrik Andersen. Fini Kjærsgaard stiller op til Friluftsrådet efter Ejgil Jensen (suppleant Paw Olsen ønsker ikke pladsen).  
Angående skydebane på Brahetrolleborg, har vi (Jægerrådet) modtaget et brev fra Søren Nielsen(skytten), om et eventuelt samarbejde. Der er åbnet mulighed for at lave en jagtbane, hvis Brahetrolleborg får medhold i Planudvalget (Miljøgodkendelse).  
Jens og skydebaneudvalget sender et positivt svarbrev tilbage.

Ad3. Grønt Råds sommertur afholdes d. 26/6, og forventes at gå til Lyø.

Ad4,1. På mødet var en god diskussion om aktuelle emner, desværre kun få fremmødte.  
Ad4,2. Vi modtager meget gerne gode idéer til indslag i forbindelse med årsmødet i Jægerrådet(dette må dog ikke være for langt, vi har jo også en dagsorden, som vi skal igennem).

Ad5. P.T. er der ikke andre kandidater end Ejgil Jensen, til posten som kredsformand. Han har opbakning fra Nyborg.  
Ad5,1. Georg har meddelt, at strukturen ikke er færdig endnu, der går formentlig endnu et par måneder, før det lander i HB, som så skal evaluere den.

Ad6. Livsstilsmessen hænger i en tynd tråd, kredsen har brugt pengene til Game Fair på Brahetrolleborg til august. Fini kontakter Hanne Smedegård med henblik på at søge udstillingspuljen om midler.

Ad7. Næste møde afholdes i Fiskehytten d. 25. april kl. 18.00

Ad8. P.T. 106 jagtforeninger på Fyn. Nordfyns Jagtforening er fremkommet med et forslag, om et årligt fællesmøde for alle. Svend Nielsen har overtaget 65+ skydningen i Kærby Mose, efter Jørgen Andersen. Kredsbestyrelsen planlægger at afholde deres næste bestyrelsesmøde på Ærø.